**Մաքսիմ Ալեքսանդրովիչ Գլուշենկով** (ռուս.՝ Максим Александрович Глушенков, հուլիսի 28, 1999(1999-07-28), Սմոլենսկ, Ռուսաստան),ռուս ֆուտբոլիստ, Մոսկվայի «Սպարտակի» և Ռուսաստանի երիտասարդական հավաքականի կիսապաշտպան։

Կենսագրություն
--------------

### Կարիերայի սկիզբ

Ֆուտբոլով սկսել է զբաղվել 5 տարեկանում «Սմոլենսկ» ֆուտբոլային ակումբի տեղի խմբակում. առաջին մարզիչը եղել է Սերգեյ Պուչկովը։ Հոր պնդմամբ 11 տարեկանում տեղափոխվել է ավելի հեռանկարային Կոնոպլյովի ֆուտբոլային ակադեմիա (Տոլյատի)։ Երեք տարի հետո տեղափոխվել է Մոսկվայի «Լոկոմոտիվ», բայց հաճախակի վնասվածքների պատճառով չի կարողացել ամրապնդել տեղը թիմում և շուտով հայտնվել է մայրաքաղաքային մեկ այլ դպրոցում՝ «Չերտանովո»։ Սկսել է խաղալ կենտրոնական հարձակվողի դիրքում, բայց ոչ բարձրահասակ լինելու պատճառով աստիճանաբար վերաորակավորվել է որպես եզրային հարձակվող և եզրային կիսապաշտպան։

2016 թվականի հուլիսի 29-ին «Չերտանովոյի» կազմում անցկացրել է իր նորամուտային խաղը ՊՖԼ առաջնությունում ընդդեմ «Կալուգայի», իսկ օգոստոսի 18-ին խփել է առաջին գոլը պրոֆեսիոնալ մակարդակում՝ աչքի ընկնելով «Էներգոմաշ» ակումբի դեմ խաղում։ Իր առաջին մրցաշրջանում անցկացրել է 22 խաղ և խփել 7 գնդակ։ 2017/18 մրցաշրջանում խփել է արդեն 9 գնդակ՝ անցկացնելով 25 խաղ և օգնել է թիմին հաղթել ՊՖԼ առաջնությունում (Արևմուտք տարածաշրջան) և դուրս գալ Ֆուտբոլի ազգային լիգա։ 2018/19 ՖԱԼ առաջնության աշնանային հատվածում խփել է 11 գնդակ՝ դառնալով մրցաշարի երկրորդ ռմբարկուն։

2019 թվականի հունվարի 4-ին իր թիմակից Նաիլ Ումյարովի հետ միասին պաշտոնապես տեղափոխվել է Մոսկվայի «Սպարտակ» ակումբ։ 2019 թվականի մարտի 11-ին կատարել է իր նորամուտը «Սպարտակ-2»-ի կազմում՝ ՖԱԼ առաջնության՝ Զենիթ-2 ֆարմ-ակումբի դեմ խաղում (1:1) խաղադաշտ դուրս գալով թիմի մեկնարկային կազմում և գոլ խփելով հանդիպման 51-րդ րոպեին։ 2019 թվականի մարտի 17-ին կատարել է իր նորամուտը «Սպարտակի» հիմնական կազմում՝ Պրեմիեր լիգայի՝ «Զենիթի» դեմ խաղի 73-րդ րոպեին փոխարինելով Ալեքսանդր Տաշաևին։

### Կարիերան հավաքականում

2017 թվականից հրավիրվել է տարբեր տարիքային խմբերի պատանեկան հավաքականներ։ 2019 թվականի մարտին առաջին անգամ հրավիրվել է Ռուսաստանի երիտասարդական հավաքական։ Մարտի 22-ին իր նորամուտն է կատարել երիտասարդական հավաքականում՝ մասնակցելով Շվեդիայի երիտասարդական (մինչև 21) հավաքականի դեմ ընկերական խաղին (2:0)։

Անձնական կյանք
--------------

Հայրը՝ Ալեքսանդր Անատոլևիչ Գլուշենկով (ծնվել 1971 թվականին), նախկին ֆուտբոլիստ, պաշտպան։ Հայտնի է Սմոլենսկի «Կրիստալ», «Սմոլենսկ» և Բրյանսկի «Դինամո» ակումբներում իր ելույթներով։ 2019 թվականի մարտի տվյալներով՝ Սմոլենսկի «Դնեպր» ակումբի ադմինիստատոր։

Ձեռքբերումներ
-------------

### Ակումբային

Ռուսաստան **«Չերտանովո»**

* ՊՖԼ առաջնության հաղթող - 2017/18 (Արևմուտք տարածաշրջան)

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. ↑
3. ↑  Максим Глушенков: «Пытаюсь не отставать от отца», *Газета «Рабочий Путь»* (6 февраля 2017)
4. ↑  Калуга — Чертаново (2:0). Первенство ПФЛ 2016-17. Зона Центр. Протокол матча, *Sportbox.ru* (29 июля 2016)
5. ↑  Чертаново — Энергомаш (1:4). Первенство ПФЛ 2016-17. Зона Центр. Протокол матча, *Sportbox.ru* (18 августа 2016)
6. ↑  Официально: Умяров и Глушенков стали игроками «Спартака», *Sportbox.ru* (4 января 2019)
7. ↑  Спартак-2 VS. Зенит-2 — ФНЛ, *1fnl.ru* (11 марта 2019)
8. ↑  Спартак — Зенит (1:1). Премьер-Лига 2018-19. Протокол матча, *Sportbox.ru* (17 марта 2019)
9. ↑  Максименко, Ломовицкий, Сулейманов и Игнатьев вызваны в молодежную сборную России, *Советский Спорт* (7 марта 2019)
10. ↑  Россия (U-21) — Швеция (U-21) (2:0). Товарищеские матчи 2019-21. Протокол матча, *Sportbox.ru* (22 марта 2019)
11. ↑  Ֆուտբոլիստի էջը *FootballFacts.ru* կայքում

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ՎԿ |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | FootballDatabase.eu · FootballFacts.ru · Soccerway · Sportbox.ru · Transfermarkt (խաղացող) · worldfootball.net (խաղացող) · ՌՊԼ (խաղացող) |

 |